LIETUVOS RESPUBLIKOS

SEIMO NARIAI

Kodas 8860529 Gedimino pr. 53, LT- 01109 Vilnius Tel. (8~5) 2 396334 Faks. (8~5) 2396863

_______________________________________________________________________________________________________

PASIŪLYMAS

LIETUVOS RESPUBLIKOS UŽIMTUMO RĖMIMO ĮSTATYMO

PROJEKTUI Nr. XP-1232(3)

2006 m. d. Nr.
Vilnius

1 straipsnis. 2 straipsnio papildymas ir pakeitimas

Papildyti 2 straipsnį nauja 11 dalimi, įrašant žodžius “ psichologinė socialinė reabilitacija – kryptingai veikiančių psichologinių ir socialinių priemonių visuma, leidžianti pakeisti priklausomo asmens mąstymą ir elgesį bei atstatyti jo sugebėjimą gyventi visuomenėje”, buvusias 11- 16 dalis laikyti atitinkamai 12-17 dalimis ir visą straipsnį išdėstyti taip:

“2 straipsnis. Pagrindinės šio įstatymo sąvokos

1. Aktyvios darbo rinkos politikos priemonės – kaip ši sąvoka apibrėžta Lietuvos Respublikos nedarbo socialinio draudimo įstatyme.

2. Asmenys, turintys įsipareigojimų šeimai - asmenys, kurių užimtumo galimybes varžo šeimyninės aplinkybės (mažamečių vaikų iki 3 metų, sergančiųjų ar neįgaliųjų šeimos narių būtinas slaugymas arba priežiūra).

3. Bedarbis – kaip ši sąvoka apibrėžta Lietuvos Respublikos nedarbo socialinio draudimo įstatyme.

4. Darbingo amžiaus asmenys – kaip ši sąvoka apibrėžta Lietuvos Respublikos nedarbo socialinio draudimo įstatyme.

5. Darbo paklausa – laisvos darbo vietos, pareigos ir joms keliami reikalavimai.

6. Darbo pasiūla – darbo rinkoje esantys asmenys ir jų gebėjimai atlikti tam tikros profesijos, specialybės, kvalifikacijos darbą arba eiti tam tikras pareigas.

7. Darbo rotacija – darbuotojų laikinas pakeitimas ieškančiais darbo asmenimis.

8. Ilgalaikiai bedarbiai – asmenys iki 25 metų, kurių nedarbo trukmė viršija 6 mėnesius ir asmenys nuo 25 metų, kurių nedarbo trukmė viršija 12 mėnesių, skaičiuojant nuo įsiregistravimo teritorinėje darbo biržoje dienos.

9. Laisva darbo vieta – darbo vieta (pareigos), į kurią įdarbinti (eiti pareigas) darbdavys ieško tinkamo darbuotojo.

10. Profesinė reabilitacija – kaip ši sąvoka apibrėžta Lietuvos Respublikos neįgaliųjų socialinės integracijos įstatyme.

11. Psichologinė socialinė reabilitacija – kryptingai veikiančių psichologinių ir socialinių priemonių visuma, leidžianti pakeisti priklausomo asmens mąstymą ir elgesį bei atstatyti jo sugebėjimą gyventi visuomenėje.

11. 12. Subsidijuojamasis įdarbinimas – teritorinės darbo biržos pasiųsto asmens įdarbinimas, negrąžintinai kompensuojant darbdaviui dalį šio asmens darbo užmokesčio išlaidų.

12. 13. Tinkamas darbas - darbas, atitinkantis ieškančio darbo asmens profesinį pasirengimą, turimą darbinę patirtį ar gebėjimus atlikti siūlomą darbą bei sveikatos būklę, padėtį darbo rinkoje, taip pat jei nuvykimo į darbovietę ir grįžimo iš jos bendra trukmė neviršija 3 valandų, o neįgaliesiems ir asmenims, turintiems įsipareigojimų šeimai - 2 valandų.

13. 14. Tinkamas darbuotojas - tam tikros profesijos, specialybės ar kvalifikacijos asmuo, atitinkantis nustatytus reikalavimus konkrečiam darbui atlikti (pareigoms eiti).

14. 15. Užimtumo rėmimo politika – aktyvios darbo rinkos politikos, kitų ekonominių ir socialinių priemonių taikymas siekiant didinti ieškančių darbo asmenų užimtumą, mažinti nedarbą, švelninti neigiamas jo pasekmes.

15. 16. Užimtumo rėmimo sistema - ieškančių darbo asmenų užimtumui remti taikomų teisinių, ekonominių, socialinių ir organizacinių priemonių visuma.

16. 17. Vietinės užimtumo iniciatyvos - naujų darbo vietų steigimo bedarbiams įdarbinti projektai, padedantys sutelkti vietos bendruomenės ir socialinių partnerių pastangas didinti atskirų savivaldybių (seniūnijų) gyventojų užimtumą.”

2 straipsnis. 4 straipsnio 1 dalies papildymas

Papildyti 4 straipsnio 1 dalį naujais 10 ir 11 punktu, įrašant žodžius:

“10) asmenys priklausomi nuo narkotinių, psichotropinių ir kitų psichiką veikiančių medžiagų, baigę psichologinės socialinės ir (ar) profesinės reabilitacijos programas;

11) prekybos žmonėmis aukos, baigusios psichologinės socialinės ir (ar) profesinės reabilitacijos programas;”.

Teikia: Seimo narė Ramunė Visockytė